Bell 206

Bell 206 je označenie pre rodinu ľahkých viacúčelových helikoptér, ktoré existujú ako v jedno-, tak v dvojmotorovej verzii. Helikoptéry vyrába spoločnosť Bell Helicopter Textron v výrobnom závode v kanadskom Mirabelu v Quebecu. Pôvodne bol vyvinutý model Bell YOH-4 pre letecký program Spojených štátov a Bell 206 sa mal stať jeho nasledovníkom určeným pre vojenské účely. S prebudovaným drakom sa vrtuľníky Bell 206 začali úspešne predávať i pre komerčné účely ako päťmiestny Bell 206A JetRanger. Pre vojenské účely nakoniec vznikol z modelu Bell 206 vrtuľník Bell OH-58 Kiowa. Spoločnosť Bell predstavila neskôr predĺženú  sedemmiestnu verziu s označením LongRanger, ktorá neskôr začala byť dodávaná i ako dvojmotorová s označením TwinRanger, zatiaľ čo spoločnosť Tridair Helicopters označila podobný dvojmotorový vrtuľník ako Gemini ST. Označenie strojov Bell 206 podľa ICAO je v leteckých plánoch BO6 pre JetRanger a LongRanger a BO6T pre TwinRanger.

Vývoj 

14. októbra 1960 americké námorníctvo vyzvalo 25 výrobcov vrtuľníkov na podanie ponuky na dodanie ľahkých vrtuľníkov určených na pozorovanie. Do súťaže sa prihlásili letecké spoločnosti Hiller Aircraft i Hughes Helicopters, vrátane  spoločnosti Bell. Bell ponúkol vrtuľník YHO-4. 19. mája 1961 boli vyhlásení víťazi: Bell a Hiller Aircraft.

Spoločnosť Bell vytvorila nový model YOH-4A, ktorý sa stal predchodcom modelu 206. V roku 1962 bolo postavených päť prototypov, ktoré boli určené na vojenské testovanie a na skúšobné lety. Prvý prototyp vzlietol 8. decembra 1962. Stroje Bell YOH-4A boli však v porovnaní s vrtuľníkmi iných výrobcov často označované ako "škaredé káčatká". V súťaži bol nakoniec v máji 1965 vybraný model Hughes OH-6.

Potom, keď model YOH-4A nebol vybraný v súťaži na vojenské účely, hľadala spoločnosť Bell cestu, ako skonštruovať vrtuľník pre komerčné  účely. Okrem kritizovanej podoby vrtuľníka problémom bola aj veľkosť nákladného priestoru. V zadnej časti vrtuľníka sa mohli prepravovať maximálne tri osoby. Bolo potrebné prebudovať trup vrtuľníka, aby v porovnaní s modelom YOH-4A  bol elegantnejší a  aby priestor pre náklad bol väčší aspoň o . Nový prebudovaný stroj označili ako 206A a prezident Bell-u, Edwin J. Ducayet, mu dal prídavok JetRanger čím naznačil nový smer vývoja vrtuľníkov firmy Bell od doby, kedy bol vyrobený model Bell 47J Ranger.

206L LongRanger 

Model 206L LongRanger je dlhší variant štandardného modelu 206. Je predĺžený o  a ponúka miesto pre sedem osôb. Od prvého predstavenia LongRangerov v roku 1975 vyrobil Bell viac ako 1700 kusov všetkých variantov a typov. V roku 1981 predstavili vojenský variant, ktorý niesol označenie TexasRanger. Pôvodná verzia 206L využívala turbohriadeľový motor Allison 250-C20B, ale každá novšia verzia disponovala výkonnejším motorom. Verzia 206L-1 mala motor 250-C28, v novších verziách 206L-3 a 206L-4 bol motor 250-C30P.

V roku 2007 spoločnosť Bell oznámila nový program modernizácie variantov 206L-1 a 206L-3, ktoré využívali komponenty z modernejšej verzie 206L-4. Modernizované varianty boli označené ako 206L-1+ a 206L-3+. Zmeny sa týkali predovšetkým v posilnení niektorých konštrukčných prvkov draka lietadla s využitím  modernejších výkonnejších motorov, ktoré zvýšili maximálnu  vzletovú hmotnosť. 24. januára 2008 spoločnosť Bell Helicopter Textron oznámila že hodlá ukončiť výrobu variantu 206B-3.

Gemini ST a TwinRanger 
Označenie TwinRanger bolo prvý raz použité v polovici 80. rokov, kedy bol vystavený prototyp stroja Bell 400 TwinRanger. Tento model sa však do sériovej výroby nedostal. V roku 1989 začala spoločnosť Tridair Helicopters vyvíjať dvojmotorový variant, ktorý mal pôvod v LongRangeri a dostal označenie Gemini ST. Prototyp vzlietol 16. januára 1991. Certifikácia mu bola udelená v novembri tohto istého roku. Certifikácia  sa vzťahovala na prebudovanie verzií 206L-1S, 206L-3 a 206L-4S na dvojmotorové Gemini ST. Na začiatku roku 1994 bol stroj Gemini ST certifikovaný ako prvý stroj, ktorý môže lietať ako jedno – i dvojmotorový vo všetkých fázach lietania.

Spoločnosť Bell začala tiež vyvíjať dvojmotorový variant modelu 206. Ten bol označený ako 206LT TwinRanger. Vychádzal z variantu 206L-4 a bol rovnaký ako Gemini ST. Od l. januára 1994 do roku 1997 vyrobili len 13 kusov 206LT. TwinRanger bol väčšinou nahradzovaný  modernejším strojom Bell 427.

História letov 
Prvý prototyp 206A vzlietol 10. januára 1966. JetRanger získal plnú certifikáciu Federal Aviation Administration (FAA) 20. októbra toho istého roku. Dodávky zákazníkom začali 13. januára 1967.

V roku 1968 zakúpilo námorníctvo Spojených štátov stroje 206A ako cvičné vrtuľníky. Armáda Spojených štátov amerických sa rozhodla nakoniec pre stroje 206A, ktoré hodlala využiť i na prieskumné lety. Boli označené ako Bell OH-58 Kiowa.

Základné tvary i design strojov 206 sa od roku 1967 nezmenili. Bola však predstavená celá škála nových variantov. V roku  1971 bol predstavený nový JetRanger II a v roku 1977 ďalší zmodernizovaný variant s označením 206B-3 JetRanger III. JetRanger  je obľúbený vrtuľník. Využívajú ho, okrem iných, napríklad, televízne spoločnosti na spravodajstvo. LongRanger využívajú najmä Vrtuľníkové záchranné zdravotné služby a používa sa aj ako transportný vrtuľník. 
1. septembra 1982 sa vydali piloti H. Ross Perot Jr. a Jay Coburn vrtuľníkom na cestu okolo sveta. Cesta im  trvala celkom 29 dní a tri hodiny a Bell 206L-2 sa stal 30. septembra 1982 prvým vrtuľníkom na svete, ktorý absolvoval cestu okolo sveta. V roku 1983 sa stal austrálsky obchodník Dick Smith prvým pilotom na svete, ktorý absolvoval sólovú cestu okolo sveta za 260 letových hodín. Počas cesty tankoval palivo na kontajnerovej lodi medzi Japonskom a Aleutskými ostrovmi.

22. júla 1994 bol prekonaný nový svetový rekord v lete okolo sveta. Pilot Ron Bower vzlietol z Hurtsu v Texase 24. júna 1994 a vrátil sa za 24 dní, 4 hodiny, 36 minút a 24 sekúnd. Letel priemernou rýchlosťou 35,62 uzlov (65,/h). Jeho stroj bol vybavený prídavnou palivovou nádržou o objeme 91 litrov.

Varianty

Civilné verzie 

 Bell 206: Päť prototypov strojov Bell YOH-4A.
 Bell 206A: Štartovacia produkčná verzia poháňaná motorom  250-C18. Certifikáciu FAA získala v roku 1966. V roku 1968 boli vojenské varianty 206 vybrané americkou armádou a označené akoBell OH-58 Kiowa.
 Agusta Bell 206A: Licenčne vyrábaný stroj. 
 Bell 206A-1: Verzia Bell OH-58 Kiowa určená na   civilnú  certifikáciu  FAA.
Agusta-Bell 206A-1: Licenčne vyrábaný stroj.
 Bell 206B: Modernizovaná verzia s motorom 250-C20.
Agusta-Bell 206B: Licenčne vyrábaný stroj. 
 Bell 206B-2: Verzia 206B-2 obsahovala modernizované prvky variantu 206B-3 implementované do staršej  verzie 206B.
 Bell 206B-3: Modernizovaná verzia poháňaná motorom Allison 250-C20J, priemer rotora  bol  zväčšený o .
 Bell 206L LongRanger: Predĺžená sedemmiestna verzia poháňaná motorom  Allison 250-C20B.
Agusta-Bell 206L LongRanger: Licenčne vyrábaný stroj.
 Bell 206L-1 LongRanger II: Verzia poháňaná motorom  Allison 250-C28.
Agusta-Bell 206B-1: Licenčně vyráběný stroj. 
 Bell 206L-1+ LongRanger: Verzia 206L-1 zahrňujúca modernejšie  prvky variantu 206L-4, poháňaná motorom Allison 250-C30P.
 Bell 206L-3 LongRanger III: Verzia  poháňaná motorom Allison 250-C30P.
 Agusta-Bell 206B-3 : Licenčne vyrábaný stroj.
 Bell 206L-3+ LongRanger : Verzia 206L-3 zahrňujúca  modernejšie  prvky variantu 206L-4.
 Bell 206L-4 LongRanger IV: Modernizovaná verzia. 
 Bell 407: Verzia postavená na základe variantu 206L, disponovala štvorlistovým hlavným nosným motorom. 
 Bell 417: Modernizovaná verzia  stroja Bell 407, projekt byl ukončený.

Vojenské verzie 

 Bell 206AS: Exportná verzia pre  čilské námorníctvo.
 Bell CH-139 JetRanger: Kanadská vojenská verzia stroja Bell 206B-3.
 Bell OH-58 Kiowa: Ľahký prieskumný vrtuľník, ktorý nahradil stroje Hughes OH-6. 
 TH-57A : 40 komerčných strojov  Bell 206A zakúpených  americkou armádou v roku 1968.
 206L TexasRanger: Exportná  vojenská verzia postavená v roku 1981.
 TH-57B : 46 komerčných strojov  Bell 206B-3, ktoré v roku  1989 nahradily stroje TH-57A.
 TH-57C: 71 komerčných strojov Bell 206B-3 s upraveným kokpitom pre cvičné lety.
 TH-57D : Plánovaná modernizácia verzií TH-57B a TH-57C. 
 TH-67 Creek : 137 komerčných  strojov Bell 206B-3.

Vrtuľníky Bell 206 v Česko-Slovensku a na Slovensku 
 
Firma CAR Car Auto Rent si prenajala v roku 1990 od MHS Helicopter – Flugservice vrtuľník Bell 206L D-HHOO. Po dvojmesačnej prevádzke  ho pre administratívne problémy vrátila. Od 28. apríla 1991 sa v Prahe, Ostrave, Bratislave, Nových Zámkoch, Banskej Bystrici a v Poprade predvádzal vrtuľník Bell 206L3 Long Ranger D-HIBS. Firma BEL-AIR, s.r.o. v dňoch 15. novembra až 19. novembra 1991 zabezpečila preškolenie pilotov  na Bell 206L-3 vo Forth Worth. V Bratislave v marci 1992 bol zdokonaľovací výcvik na Bell 206L-3 C-FLWC (OK-WIO). Od 12. apríla 1992 vrtuľník OK-WIO lietal v službách leteckej záchrannej služby v Ostrave (Krištof 5) a OK-WIP a na Slovensku – od 12. apríla v Banskej Bystrici a v Bratislave. Dňa 28. mája 1996 bol predvedený v Mladej Boleslavi vrtuľník Bell 407 N407SF. Firma REGIONAL HELI SERVICE, ktorú založili 29. októbra 1997 od 1. apríla 1998 využívala v Žiline vrtuľník Mil Mi-2 a neskôr Bell 206 L4T. Na Slovensku od roku 1998 Bell 407 OM-ZSS mala firma Air - Transport Europe. Slúžil v bývalej Leteckej záchrannej službe Košice. Bol predaný vo februári 2000

Špecifikácia (206B-3)

Technické údaje 
 Posádka: 1 pilot
 Užitočná záťaž: 4 pasažieri
 Priemer rotora: 
 Dĺžka trupu: 
 Výška: 
 Plocha rotora: 
 Prázdna hmotnosť: 
 Maximálna vzletová hmotnosť: 
 Pohonná jednotka: 1× turbohriadeľový motor Allison 250-C20J o výkone 310 kW

Výkony 
 Maximálna rýchlosť: /h (122 KIAS)
 Stúpavosť pri zemi: /s
 Praktický dostup: 
 Dolet: 
 Pomer výkon/hmotnosť: 420 W/kg

Referencie

Externé odkazy 
 Bell Helicopter Textron oficiálne stránky
 Helicopter oficiálne stránky 
 Bell 206L-3 LongRanger III. a L-4 LongRanger IV  článok na stránkach vrtulnik.cz 
 Bell 206L4T TwinRanger/  článok na stránkach vrtulnik.cz
 história vrtuľníkov na Slovensku

Vrtuľníky Bell